EUROOPA KOMISJON Brüssel,12.10.2021 COM(2021) 642 final 2021/0227(BUD) 2022. AASTA ÜLDEELARVE PROJEKTI KIRJALIK MUUTMISETTEPANEK NR 1 Brexitiga kohanemise reservi eelmaksed







Pagulastele humanitaarabi andmise jätkamine Türgis ja mujal







Põllumajanduskulude ajakohastatud prognoosid







Muud kohandused ja tehnilised ajakohastused



Võttes arvesse: –Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, –nõukogu 14. detsembri 2020. aasta otsust (EL, Euratom) 2020/2053 (mis käsitleb Euroopa Liidu omavahendite süsteemi), mis jõustus 1. juunil 2021, –Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid (...), eriti selle artiklit 42, –Euroopa Liidu 2022. aasta üldeelarve projekti, mille komisjon võttis vastu 9. juulil 2021, esitab Euroopa Komisjon seletuskirjas esitatud põhjustel Euroopa Parlamendile ja nõukogule Euroopa Liidu 2022. aasta üldeelarve projekti kirjaliku muutmisettepaneku nr 1. TULUDE JA KULUDE EELARVESTUSE MUUDATUSED EELARVEJAGUDE KAUPA Muudatused kulude ja tulude koondarvestuses ning tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( https://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa. SISUKORD 1. Sissejuhatus 2. Brexitiga kohanemise reserv 3. Pagulaste toetamine Türgis 3.1 Maksete tegemine seoses 2021. aastal kavandatud suurema humanitaarabiga 3.2 Ühinemiseelse abi rahastamisvahendi täiendamine 2022. aastal 4. Euroopa Põllumajanduse Tagatisfond (EAGF) 5. Säästva kalapüügi partnerluslepingute ajakohastamine 6. Programm „Digitaalne Euroopa“ 7. Programmile „Erasmus+“ antava IPA III toetuse ajakohastus 8. Detsentraliseeritud asutused ja Euroopa Prokuratuur

8.1 Euroopa Lennundusohutusamet (EASA) 8.2 Energeetikasektorit Reguleerivate Asutuste Koostööamet (ACER) 8.3 Euroopa Kindlustus- ja Tööandjapensionide Järelevalve (EIOPA) 8.4 Haiguste Ennetamise ja Tõrje Euroopa Keskus (ECDC) 8.5 Euroopa Ravimiamet (EMA) 8.6 Euroopa Prokuratuur (EPPO) 8.7 Euroopa Varjupaigaküsimuste Tugiamet (EASO) 8.8 Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Amet (eu-LISA) 9. Euroopa Tervishoiu ja Digitaalvaldkonna Rakendusamet 10. Rubriigi 7 „Euroopa avalik haldus“ kohandused 10.1 Ühendkuningriigi osamaksust saadavate tulude kasutamine töötajate pensionikulude katmiseks 10.2 Ametikohtade loetelude kohandused 10.2.1 Komisjon ja nõukogu: õnnetusjuhtumikindlustusega seotud ülesannete üleandmine 10.2.2 Ametikohtade jaotus tegevusüksuste lõikes 10.2.3 Euroopa välisteenistuse ja komisjoni ametikohtade loetelude kohandamine seoses ELi mittekuuluvate Lääne-Euroopa riikidega seotud siseturu toimikute üleandmisega Euroopa välisteenistuselt komisjonile 11. Tulu ajakohastamine 11.1 Ringlusse võtmata plastpakendijäätmetel põhinevate omavahendite prognoosi ajakohastus 11.2 Ühendkuningriigi osamaksu ajakohastus 11.3 Euroopa Söe- ja Teraseühenduse netovara ülekandmine 12. Eelarve liigenduse ja eelarveselgituste täiendav muutmine

12.1 Euroopa noorte aasta 12.2 Paranduseelarve projektis nr 6/2021 esitatud muudatused 12.3 Valdkondlike õiguslike aluste vastuvõtmise järgsed kohandused 12.4 Katseprojektid ja ettevalmistavad meetmed 13. Koondtabel mitmeaastase finantsraamistiku rubriikide kaupa 1.Sissejuhatus 2022. aasta eelarveprojekti (EP 2022) kirjalik muutmisettepanek nr 1 (ME 1/2022) hõlmab järgmist: ¾2022. aastal Brexitiga kohanemise reservi eelmakseteks ette nähtud assigneeringute lisamine eelarvesse seoses Brexitiga kohanemise reservi määruse jõustumisega 2021. aasta oktoobris; ¾jätkuv toetus Süüria konfliktipiirkonnast ja mujalt pärit pagulastele ning vastuvõtvatele kogukondadele Türgis, Jordaanias, Liibanonis ja muudes piirkonna osades ELi üldise rändepoliitika raames; ¾põllumajanduskuludega seotud hinnanguliste vajaduste, sihtotstarbelise tulu ja assigneeringute ajakohastus. Lisaks muutuvatele turuteguritele on kirjalikus muutmisettepanekus nr 1/2022 arvesse võetud ka pärast 2021. aasta juulit, mil võeti vastu 2022. aasta eelarveprojekt, vastu võetud põllumajandussektorit käsitlevaid otsuseid ja muid ettepanekuid, mis avaldavad eelarveaasta jooksul eeldatavasti olulist mõju; ¾säästva kalapüügi partnerluslepingutega seotud hinnanguliste vajaduste ajakohastus, võttes arvesse uute protokollide jõustumist, eelkõige Gaboni, Mauritaania ja Cooki saartega; ¾maksete assigneeringute taseme kohandus pärast viivitusi programmi „Digitaalne Euroopa“ alusakti ja tööprogrammide vastuvõtmisel; ¾ühinemiseelse abi rahastamisvahendist (IPA III) programmile „Erasmus+“ antava toetuse ajakohastus; ¾mõnede detsentraliseeritud asutuste (Euroopa Lennundusohutusamet, Energeetikasektorit Reguleerivate Asutuste Koostööamet, Euroopa Kindlustus- ja Tööandjapensionide Järelevalve, Haiguste Ennetamise ja Tõrje Euroopa Keskus, Euroopa Ravimiamet, Euroopa Varjupaigaküsimuste Tugiamet ja eu-LISA) ja Euroopa Prokuratuuri assigneeringute ja/või töötajate arvu kohandus, võttes arvesse viimaseid õiguslikke ja poliitilisi arenguid seoses nende tegevusega 2022. aastal; ¾Euroopa Tervishoiu ja Digitaalvaldkonna Rakendusameti (HaDEA) töötajate palgaastmete muutmine; ¾rubriigi 7 „Euroopa avalik haldus“ kohandused, sealhulgas töötajate pensionikuludesse tehtava Ühendkuningriigi osamaksu käsitlemine sihtotstarbelise tuluna ja mõned ametikohtade loetelude kohandused; ¾eelarve tulude poole ajakohastus, eelkõige seoses ringlusse võtmata plastpakendijäätmetel põhinevate omavahendite prognoosi, Ühendkuningriigi muudetud osamaksu ning Euroopa Söe- ja Teraseühenduse osamaksuga; ning ¾eelarve liigenduse ja eelarveselgituste kohandused, eelkõige pärast paranduseelarve projekti nr 6/2021 vastuvõtmist. Kokkuvõttes seisneb kirjaliku muutmisettepaneku nr 1/2022 netomõju 2022. aasta eelarveprojekti kuludele kulukohustuste assigneeringute suurenemises 1 243,3 miljoni euro ja maksete assigneeringute suurenemises 1 231,7 miljoni euro võrra. Järgmises tabelis on esitatud muutmisettepaneku mõju osade kaupa.

(miljonites eurodes) Programm Kulukohustuste assigneeringud Maksete assigneeringud Brexitiga kohanemise reserv 1 298,9 1 298,9 Süüria pagulaste ja vastuvõtvate kogukondade jätkuv toetamine 71,0 265,0 Euroopa Põllumajanduse Tagatisfond (EAGF) 70,0 70,0 Säästva kalapüügi partnerluslepingud 10,9 21,4 Programm „Digitaalne Euroopa“ -216,0 Detsentraliseeritud asutuste ajakohastused 18,4 18,4 Rubriigi 7 kohandused -225,9 -225,9 Muud korrigeerimised 0 -0,1 Kokku 1 243,3 1 231,7 Järgmistes punktides on iga eeltoodud osise kohta esitatud lisateavet. Eelarve lisas on üksikasjalikult esitatud asjaomased eelarveread ja ametikohtade loetelud ning tulud, mida on ajakohastatud muu hulgas vastavalt käesolevas kirjalikus muutmisettepanekus kajastatud kulude muudatustele. 2.Brexitiga kohanemise reserv 2021. aasta juunis saavutatud poliitilise kokkuleppe tulemusena jõustus oktoobri alguses Brexitiga kohanemise reservi määrus. Määruses nähakse ette, et eelmaksed jagatakse aastatele 2021–2023, mitte ei tehta 2021. aastal ühekordse maksena, nagu komisjon alguses välja pakkus. Vastav 2021. aasta eelmakse kohandus on juba lisatud 15. septembril 2021 vastu võetud paranduseelarvesse nr 3/2021 ning komisjon teeb ettepaneku lisada käesolevas kirjalikus muutmisettepanekus eelmaksete 2022. aasta osamakse summas ligikaudu 1,3 miljardit eurot (1,2 miljardit eurot 2018. aasta hindades). Liikmesriikidele antavaid rahalisi toetusi rakendatakse eelarve jagatud täitmise korras kooskõlas finantsmääruse artikliga 63. Eelarverida Nimetus Kulukohustuste assigneeringud Maksete assigneeringud 30 04 03 Brexitiga kohanemise reserv 1 298 919 000 1 298 919 000 Kokku 1 298 919 000 1 298 919 000 3.Pagulaste toetamine Türgis 3.1 Maksete tegemine seoses 2021. aastal kavandatud suurema humanitaarabiga Paranduseelarve projektis nr 5/2021 tegi komisjon ettepaneku jätkata toetuse andmist kõige haavatavamatele neist ligikaudu Türgis asuvast 3,7 miljonist pagulasest, kes on pärit Süüria konfliktipiirkonnast ja mujalt. Konkreetselt on vaja kokku 325 miljonit eurot kulukohustuste assigneeringuid, et tagada humanitaarabi jätkumine Türgis asuvatele pagulastele, laiendades selleks toetust hädaolukorra sotsiaalse turvavõrgu (ESSN) poolt, mis teeb igakuiseid rahaülekandeid rohkem kui 1,5 miljonile pagulasele. Selle summa kättesaadavaks tegemiseks tegi komisjon ettepaneku kombineerida rubriigi 6 „Naabrus ja maailm“ kogu 2021. aasta mittesihtotstarbeline varu, mis on 149,6 miljonit eurot, humanitaarabi 2021. aasta rahastamispaketi kulukohustuste assigneeringutega summas 100,4 miljonit eurot ja 75 miljoni euroga humanitaarabi 2022. aasta eelarverealt. Seoses maksete assigneeringutega teatas komisjon paranduseelarve projektis nr 5/2021, et jätkuvate meetmete mõju 2022. aasta maksetele võetakse arvesse 2022. aasta eelarveprojekti kirjalikus muutmisettepanekus. Tuginedes 2022. aasta maksevajaduste üksikasjalikule hinnangule, prognoosib komisjon, et 2022. aastal on vaja 265 miljonit eurot maksete assigneeringuid, et katta 2021. aastal kavandatud täiendavad humanitaarabimeetmed, nimelt hädaolukorra sotsiaalse turvavõrgu (ESSN) programmi laiendamine. Eelarverida Nimetus Kulukohustuste assigneeringud Maksete assigneeringud 14 03 01 Humanitaarabi 0 265 000 000 Kokku 0 265 000 000 3.2 Ühinemiseelse abi rahastamisvahendi täiendamine 2022. aastal 2022. aastal on vaja jätkuvalt toetada pagulasi Türgis. Käesoleva kirjaliku muutmisettepanekuga teeb komisjon ettepaneku kasutada rubriigi 6 järelejäänud mittesihtotstarbeline varust ära 71 miljonit eurot kulukohustuste assigneeringuid, jättes 33 miljonit eurot kulukohustuste assigneeringuid ettenägematuteks vajadusteks 2022. aastal. 71 miljonit eurot kulukohustuste assigneeringuid taotletakse selleks, et suurendada Türgis pagulastele ja vastuvõtvatele kogukondadele suunatud meetmete rahastamist ühinemiseelse abi rahastamisvahendi raames. Need 71 miljonit eurot on täienduseks 120 miljonile eurole, mis eraldatakse ühinemiseelse abi rahastamisvahendi raames 2022. aastaks kavandatud summadest, eelkõige rände haldamiseks ja piirikaitseks ning muudeks sotsiaal-majanduslikeks meetmeteks. Eelarverida Nimetus Kulukohustuste assigneeringud Maksete assigneeringud 15 02 02 01 Ühinemiseks valmistumine 71 000 000 0 Kokku 71 000 000 0 Komisjoni hinnangul ei ole 2022. aastal vaja täiendavaid maksete assigneeringuid, et katta kavandatud 71 miljoni euro suuruste kulukohustuste assigneeringutega seotud maksevajadused. 4.Euroopa Põllumajanduse Tagatisfond (EAGF) Kirjaliku muutmisettepanekuga nr 1/2022 tagatakse, et põllumajanduskulude prognoosid põhinevad uusimatel majandusandmetel ja õiguslikul raamistikul. 2021. aasta septembriks olid komisjonile teada esialgsed näitajad 2021. aasta toodangu kohta ning põllumajandusturgude väljavaated ning enamik EAGFi 2021. aasta eelarve jagatud täitmise tegelikke näitajaid, mis võetakse 2022. aasta eelarvevajaduste ajakohastatud prognooside aluseks. Lisaks turutegurite arvessevõtmisele käsitletakse kirjalikus muutmisettepanekus nr 1/2022 pärast 2022. aasta eelarveprojekti vastuvõtmist 2021. aasta juulis tehtud seadusandlike otsuste ning ka mõningate ettevalmistatavate, peagi vastu võetavate otsuste mõju põllumajandussektorile. Kokku moodustab EAGFi 2022. aasta vajadus (võttes arvesse nn finantsdistsipliini käsitlevaid EAGFi sätteid) praegu hinnanguliselt 40 919,9 miljonit eurot, mida on 70 miljonit eurot rohkem kui 2022. aasta eelarveprojektis. See kasv on tingitud üksnes täiendavatest vajadustest otsetoetuste järele.

2022. aasta eelarveprojekt juba sisaldas liikmesriikide 19. veebruari 2021. aasta teadete mõju otsetoetuste ja maaelu arengu vahelistele ülekannetele. 2022. aasta eelarveprojekti koostamise ajal oli aga erinevate 2021. kalendriaasta otsetoetuste kavade rakendamist käsitlevate teadete analüüs pooleli ning seega ei olnud 2022. aasta eelarveprojektis veel võimalik arvesse võtta nende mõju üksikutele kavadele 2022. eelarveaastal. See sisaldub nüüd kirjaliku muutmisettepaneku nr 1/2022 prognoosides. Eelkõige on põhitoetuskava ja väikepõllumajandustootjate kava vajadused võrreldes 2022. aasta eelarveprojektiga veidi suuremad ning ühtse pindalatoetuse kava ja noorte põllumajandustootjate kava vajadused väiksemad. 2022. aastaks eeldatavasti kasutada olev 551 miljoni euro suurune sihtotstarbeline tulu jääb samaks mis 2022. aasta eelarveprojektis. Erinevalt eelmistest aastatest ei sisalda kirjalik muutmisettepanek nr 1/2022 sihtotstarbelise tulu eeldatud ülekandmist 2021. aastast 2022. aastasse. EAGFi 2021. aasta eelarve täitmine edeneb hästi, eelkõige otsetoetuste osas . 2021. aasta eelarves kohaldatud finantsdistsipliini summa oli 883 miljonit eurot, millest 487,6 miljonit eurot kriisireservi loomiseks ja veel 395,4 miljonit eurot otsetoetusteks ette nähtud summa vähendamiseks, et järgida EAGFi netosaldot. Vastavalt finantsmääruse artikli 12 lõike 2 punktile d kantakse 2021. aasta ülejääk üle 2022. aastasse, et teha põllumajandustootjatele tagasimakseid, eesmärgiga osaliselt kompenseerida seda täiendavat finantsdistsipliini vähendamist 2021. aastal. Põllumajandussektori 2021. aasta kriisireservi kasutamata assigneeringud (487,6 miljonit eurot) kantakse üle tagasimakseteks põllumajandustootjatele, kelle suhtes kohaldatakse 2022. aastal finantsdistsipliini. Kirjeldatud ajakohastuse tulemusena teeb komisjon ettepaneku suurendada põllumajanduskulude esialgset prognoosi võrreldes 2022. aasta eelarveprojektiga 70 miljoni euro võrra. 2022. aastal EAGFi vajaduste katmiseks vajatakse kulukohustuste assigneeringuid summas 40 368,9 miljonit eurot, milles sisaldub ka 497,3 miljonit eurot põllumajandussektori kriisireservi tarbeks. See kogusumma jääb alla EAGFi 40 639 miljoni euro suuruse netosaldo, jättes 270,1 miljoni euro suuruse varu. See tähendab, et finantsdistsipliini kohaldatakse ainult 2022. eelarveaasta jaoks põllumajandussektori kriisireservi loomiseks . Eelarverida Nimetus Kulukohustuste assigneeringud Maksete assigneeringud 08 02 05 01 Kõrvalisele asukohale ja saarelisele asendile vastavate valikmeetmete programm ning Egeuse mere väikesaared (otsetoetused) 0 0 08 02 05 02 Ühtse pindalatoetuse kava -41 000 000 -41 000 000 08 02 05 03 Ümberjaotav toetus 3 000 000 3 000 000 08 02 05 04 Põhitoetuskava 86 000 000 86 000 000 08 02 05 05 Kliima- ja keskkonnasäästlike põllumajandustavade toetamine -4 000 000 -4 000 000 08 02 05 06 Toetused looduslikust eripärast tingitud piirangutega alade põllumajandusettevõtjatele 0 0 08 02 05 07 Noorte põllumajandustootjate toetus -39 000 000 -39 000 000 08 02 05 08 Puuvilla eritoetus 0 0 08 02 05 09 Vabatahtliku tootmiskohustusega seotud toetuskava 5 000 000 5 000 000 08 02 05 10 Väikepõllumajandustootjate toetus 60 000 000 60 000 000 08 02 05 11 Põllumajandussektori kriisireserv 0 0 08 02 05 12 Põllumajandustootjatele makstavate otsetoetuste hüvitamine assigneeringutest, mis kanti üle tulenevalt finantsdistsipliini kohaldamisest 0 0 Kokku 70 000 000 70 000 000 5. Säästva kalapüügi partnerluslepingute ajakohastamine Nagu on sätestatud institutsioonidevahelise kokkuleppe II osa punktis C, vaatas komisjon läbi uusima kättesaadava teabe säästva kalapüügi partnerluslepingute kohta ja eeldatavad vajadused 2022. aastaks vastavalt läbirääkimiste seisule asjaomaste kolmandate riikidega. Komisjon teeb selle läbivaatamise alusel ettepaneku paigutada 54 miljonit eurot kulukohustuste assigneeringuid ja 51 miljonit eurot maksete assigneeringuid ümber reservi eelarverealt (artikkel 30 02 02) tegevuskulude eelarvereale (artikkel 08 05 01 – Liidu kalalaevade kolmandate riikide vetes toimuva kalapüügiga seonduva tegevuse juhiste väljatöötamine). Kõnealune eelarveneutraalne ülekandmine on seotud Gaboni, Mauritaania ja Cooki saartega sõlmitud kalanduskokkulepetega, mille suhtes on jõutud kokkuleppele, ja mida hakatakse ajutiselt kohaldama novembri keskpaigaks. Kasutada olevad kulukohustuste assigneeringud, sealhulgas nii reserv (58,3 miljonit eurot) kui ka peamine tegevusassigneeringute eelarverida (84,3 miljonit eurot), moodustavad kokku 142,6 miljonit eurot. Võttes arvesse läbirääkimiste tulemusi ja järgmisi Cooki saarte, Mauritaania ja Gaboniga sõlmitud lepinguid, on lõplikud vajadused kokku 153,5 miljonit eurot. Seetõttu on lepinguliste kohustuste täitmiseks vaja 10,9 miljoni euro suurust lisasummat. Kasutada olevad maksete assigneeringud, sealhulgas nii reserv (55,3 miljonit eurot) kui ka peamine tegevusassigneeringute eelarverida (84 miljonit eurot), moodustavad kokku 139,3 miljonit eurot. Võttes arvesse 160,7 miljoni euro suurust maksevajadust olemasolevate protokollide katmiseks ning Cooki saarte, Mauritaania ja Gaboniga sõlmitud lepinguid, ületab üldine maksevajadus olemasolevad eelarvevahendid 21,4 miljoni euro võrra. eurodes Eelarverida Nimetus Kulukohustuste assigneeringud Maksete assigneeringud 08 05 01 Liidu kalalaevade kolmandate riikide vetes toimuva kalapüügiga seonduva tegevuse juhiste väljatöötamine (jätkusuutliku kalanduse kokkulepped) 64 925 000 72 425 000 30 02 02 Liigendatud assigneeringud (eelarveartikli 08 05 01 reserv) -54 000 000 -51 000 000 Kokku 10 925 000 21 425 000 6.Programm „Digitaalne Euroopa“ Viivituste tõttu programmi „Digitaalne Euroopa“ rakendamise tööprogrammide vastuvõtmisel seoses vastava alusakti hilise vastuvõtmisega tuleb mitu projektikonkurssi lükata edasi 2022. aasta lõppu. Selle tulemusena võib 2022. aasta eelarveprojekti maksete assigneeringuid vähendada 216 miljoni euro võrra järgmiselt: eurodes Eelarverida Nimetus Kulukohustuste assigneeringud Maksete assigneeringud 02 04 01 10 Küberturvalisus -5 000 000 02 04 01 11 Euroopa küberturvalisuse tööstuse, tehnoloogia ja teaduse pädevuskeskus -118 000 000 02 04 03 Tehisintellekt -49 000 000 02 04 04 Oskused -5 000 000 02 04 05 01 Kasutuselevõtt -39 000 000 Kokku 0 -216 000 000 7.Programmile „Erasmus+“ antava IPA III toetuse ajakohastus Algselt kavatseti eraldada programmile „Erasmus+“ IPA III-st 3,7 miljonit eurot, et toetada Bologna protsessi, mille meetmeid kavandatakse IPA komitees komiteemenetluse kaudu. 2,2 miljonit eurot sellest summast oli kavas eraldada 2022. aastal ja 1,5 miljonit eurot 2025. aastal. IPA III alusakti vastuvõtmise viibimise ja programmi „Erasmus+“ rahvusvahelise mõõtme üle peetavate läbirääkimiste seisu tõttu ei ole siiski võimalik 2,2 miljoni euro suurust summat 2022. aastal Bologna protsessi meetmete jaoks kasutada, nagu oli kavandatud, mistõttu see summa planeeritakse ümber IPA muude meetmete jaoks. Need muudatused mõjutavad 2022. aasta eelarveprojekti ja 2025. aastaks kavandatud summa ulatuses finantsplaneeringut. 2022. aasta eelarveprojekti kavandatud muudatusel on IPA eelarveridadele järgmine, neutraalne üldmõju: Eelarverida Nimetus Kulukohustuste assigneeringud Maksete assigneeringud 15 02 01 02 „Erasmus+“ — toetus ühinemiseelse abi rahastamisvahendist (IPA III) -2 200 000 0 15 02 01 01 Ühinemiseks valmistumine 2 200 000 0 Kokku 0 0 8.Detsentraliseeritud asutused ja Euroopa Prokuratuur 8.1 Euroopa Lennundusohutusamet (EASA) Algatuse „ReFuelEU Aviation“ eesmärk on tagada säästvale lennutranspordile võrdsed tingimused. Ettepaneku osana peab EASA esitama pädevatele riiklikele asutustele andmed lennukikütuse tankimise kohta liidu lennujaamades. Alates 2025. aastast peab EASA avaldama ka tehnilised aruanded selle kohta, kuidas ettevõtjad täidavad algatusest „ReFuelEU Aviation“ tulenevaid kohustusi. Selleks et EASA saaks neid lisaülesandeid täita, teeb komisjon ettepaneku lisada 2022. aasta eelarveprojektis sisalduvale ametikohtade arvule ühe AD5 ametikoha ning suurendada ELi toetust EASA reservi eelarvereal 2022. aastal 1,8 miljoni euro võrra, mis kompenseeritakse vastava vähendamisega Euroopa ühendamise rahastu transpordieelarve artiklist 02 03 01. Eelarverida Nimetus Kulukohustuste assigneeringud Maksete assigneeringud 02 03 01 Euroopa ühendamise rahastu — Transport -1 800 000 -1 800 000 30 02 02 Liigendatud assigneeringud (eelarveartikli 02 10 01 reserv) 1 800 000 1 800 000 Kokku 0 0 Ametikohtade ajakohastatud loetelu on esitatud eelarve lisas.

8.2 Energeetikasektorit Reguleerivate Asutuste Koostööamet (ACER) Kooskõlas 5. juuni 2019. aasta määruse (EL) 2019/942 artikli 33 lõikega 10 hindas komisjon, kas ACERile eraldatud rahalised vahendid ja inimressursid võimaldavad ametil uuesti sõnastatud määruse kohaselt energia siseturu nimel töötada ja panustada energiajulgeolekusse liidu tarbijate kasuks. COVID-19 pandeemia mõju tõttu lükati hindamine ühe aasta võrra edasi. Hindamine näitas, et amet vajab oma ülesannete täielikuks täitmiseks aastatel 2022–2027 veel 18 ametikohtade loetelu ametikohta, 1 lepingulist töötajat ja 6 lähetatud riiklikku eksperti, kellest nelja ametikohtade loetelu kohast töötajat, üht lepingulist töötajat ja kuut lähetatud riiklikku eksperti 2022. aastal. 25st vajalikust täistööajale taandatud ametikohast 15 rahastatakse ameti kogutavatest tasudest, ülejäänud kümmet rahastatakse ELi toetusest. Lisavahendid võimaldavad ametil täielikult täita talle juba kehtivate ELi õigusaktidega pandud ülesandeid. Lisatöötajate ülesanne on parandada ACERi otsuste, Euroopa elektrituru integreerimise ning energia hulgimüügituru terviklikkuse ja läbipaistvuse määruse õiguslikku kvaliteeti. Lisatöötajaid võib ACERile ette nähtud ELi toetusest rahastada igal perioodi aastal, nagu on sätestatud 2022. aasta eelarveprojektis sisalduvas finantsplaneeringus, võttes arvesse suuremat tasudest saadavat tulu. Ametikohtade ajakohastatud loetelu on esitatud eelarve lisas. 8.3 Euroopa Kindlustus- ja Tööandjapensionide Järelevalve (EIOPA) 2022. aasta eelarveprojektis ei olnud EIOPA 2022. aasta ametikohtade loetelus enam üht AD15 ametikohta. Pärast seda, kui EIOPA tegevdirektor nimetati teiseks viieaastaseks ametiajaks ametisse tagasi, liigitati ta ümber palgaastmelt AD14 palgaastmele AD15. Seepärast tuleb EIOPA 2022. aasta ametikohtade loetelu vastavalt kohandada. Ametikohtade ajakohastatud loetelu on esitatud eelarve lisas. 8.4 Haiguste Ennetamise ja Tõrje Euroopa Keskus (ECDC) Komisjon tegi paranduseelarvetes 2/2021 ja assigneeringute ümberpaigutuses DEC 5/2021 ettepaneku suurendada ECDC vahendeid kokku 106 miljoni euro võrra, et tegeleda COVID-19 pandeemiast tuleneva genoomijärjendamise küsimusega. Amet on suutnud suurema osa lisavahenditest kasutusele võtta, kuid paranduseelarve projektis nr 6/2021 tagastati 20 miljoni euro suurune ülejääk. 2021. aastal alustatud COVID-19 meetmete jätkamiseks on 2022. aastal vaja veel 10 miljonit eurot. Seepärast teeb komisjon ettepaneku suurendada ECDC eelarvet 2022. aastal 10 miljoni euro võrra. Komisjon vaatab 2023. aasta eelarveprojekti koostamise käigus läbi 2023. aasta ülejäänud vajadused. Eelarverida Nimetus Kulukohustuste assigneeringud Maksete assigneeringud 06 10 01 Haiguste Ennetamise ja Tõrje Euroopa Keskus 10 000 000 10 000 000 Kokku 10 000 000 10 000 000 8.5 Euroopa Ravimiamet (EMA) Euroopa terviseliitu käsitlevas 11. novembri 2020. aasta paketis tegi komisjon ettepaneku tugevdada struktuurselt EMA rolli kriisiks valmisolekus ja -juhtimises, eelkõige tagamaks, et tervishoiualases hädaolukorras ei tekiks kogu liidus kriitilist ravimite ja meditsiiniseadmete nappust. Ettepaneku osana oli 2021. aastal kavas välja töötada uus IT-süsteem ravimite ja meditsiiniseadmete nappuse jälgimiseks ja sellest teatamiseks. IT-süsteemi jaoks vajalik hankemenetlus on aga võtnud rohkem aega kui algselt ette nähti ja seetõttu tagastati paranduseelarve projektis nr 6/2021 17,8 miljonit eurot, millest 14 miljonit eurot kavandatakse teha 2022. aastal käesoleva kirjaliku muutmisettepanekuga uuesti kättesaadavaks. Komisjon vaatab 2023. aasta eelarveprojekti koostamise käigus läbi 2023. aasta ülejäänud vajadused. Eelarverida Nimetus Kulukohustuste assigneeringud Maksete assigneeringud 06 10 03 01 Liidu toetus Euroopa Ravimiametile 14 000 000 14 000 000 Kokku 14 000 000 14 000 000 8.6 Euroopa Prokuratuur (EPPO) Euroopa Prokuratuur alustas tegevust 1. juunil 2021 ja esimeste tegevuskuude töömaht näib olevat kooskõlas EPPO esialgse hinnanguga: kuhjunud ja uute juhtumite arv EPPO menetlustes suureneb iga kuuga. Sel põhjusel teeb komisjon ettepaneku kohandada Euroopa Prokuratuuri eelarvet ja suurendada selle personali 76 ametikohtade loetelu ametikoha (millest 62 AD ja 14 AST ametikohta), 13 lepingulise töötaja ja 29 lähetatud riikliku eksperdi võrra. Seda suurendamist kavandatakse kolmeks aastaks (2022–2024), et võimaldada Euroopa Prokuratuuril tegeleda kohtuasjade kuhjumisega mõistliku aja jooksul. Seepärast hindab komisjon Euroopa Prokuratuuri personaliolukorda 2023. aasta lõpus uuesti, kuivõrd selleks ajaks peaks olema ületatud tegevuse algusest alates tekkinud vältimatu mahajäämus ja saadud selgem ülevaade juhtumite arvust olukorras, kus uus organ töötab täisvõimsusel. Selle analüüsi tulemusi kasutatakse tulevaste aastate eelarvete ja personali kavandamisel. Selleks et katta 2022. aasta täiendavad personalikulud ja võttes arvesse töölevõtmist keskmiselt aasta keskel, teeb komisjon ettepaneku suurendada assigneeringuid võrreldes 2022. aasta eelarveprojektiga 7,5 miljoni euro võrra. Eelarverida Nimetus Kulukohustuste assigneeringud Maksete assigneeringud 07 10 08 Euroopa Prokuratuur (EPPO) 7 500 000 7 500 000 Kokku 7 500 000 7 500 000 Ametikohtade ajakohastatud loetelu on esitatud eelarve lisas. 8.7 Euroopa Varjupaigaküsimuste Tugiamet (EASO) Euroopa Varjupaigaküsimuste Tugiameti ametikohtade loetelu ametikohtade jaotus palgaastmete vahel, mille EASO edastas 2022. aasta eelarveprojekti ettevalmistamise raames, ei võimalda personalil ümberklassifitseerimise teel piisavalt oma karjääri edendada. Pärast palgaastmete läbivaatamist koos ametiga teeb komisjon ettepaneku kohandada palgaastmete jaotust ametikohtade loetelus. EASO üldeelarve maht ja ametikohtade koguarv jääb samaks. Ametikohtade ajakohastatud loetelu on esitatud eelarve lisas. 8.8 Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Amet (eu-LISA)

2018. aasta mais tegi komisjon ettepaneku anda eu-LISA-le seoses viisainfosüsteemi (VIS) ajakohastamisega täiendavad ülesanded. 2021. aasta juulis uue määruse suhtes saavutatud poliitilises kokkuleppes kinnitati vastavalt komisjoni ettepanekule eu-LISA täiendavad ülesanded, kuid kokkuleppe ajastus ei jäta ametile piisavalt aega algselt 2021. aastaks kavandatud assigneeringute ja personali otstarbekaks kasutamiseks. Seepärast teeb komisjon ettepaneku lükata algses finantsselgituses mitmeaastase finantsraamistiku igaks aastaks kavandatud vahendid ühe aasta võrra edasi, et neid oleks võimalik rakendada alates 2022. aastast. Amet on tagastanud 2021. aasta eelarves ette nähtud kulukohustuste assigneeringud (17,2 miljonit eurot) eelarvepädevate institutsioonide ümberpaigutuse DEC 18/2021 raames ning selleks 2022. aasta eelarveprojektis taotletud assigneeringuid võib käesoleva kirjaliku muutmisettepanekuga vähendada 13,1 miljoni euro võrra. Eelarverida Nimetus Kulukohustuste assigneeringud Maksete assigneeringud 11 10 02 Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Liidu Amet (eu-LISA) -13 100 000 -13 100 000 Kokku -13 100 000 -13 100 000 9.Euroopa Tervishoiu ja Digitaalvaldkonna Rakendusamet Euroopa Tervishoiu ja Digitaalvaldkonna Rakendusamet (HaDEA) loodi uue rakendusametina 2021. aasta alguses. Eelarveprojekti ametikohtade loetelu sisaldas prognoosi komisjonist lähetatud ametnike kohta. Tegelikult tööle võetud lähetatud ametnikud säilitavad siiski oma komisjoni palgaastme ning seetõttu tuleb HaDEA ametikohtade loetelu 2022. aastaks vastavalt kohandada, samas kui ELi toetus ametile ei muutu. Ametikohtade ajakohastatud loetelu on esitatud eelarve lisas. 10.Rubriigi 7 „Euroopa avalik haldus“ kohandused 10.1 Ühendkuningriigi osamaksust saadavate tulude kasutamine töötajate pensionikulude katmiseks Kooskõlas Ühendkuningriigi Euroopa Liidust väljaastumise lepingu (edaspidi „väljaastumisleping“) artikliga 142 maksab Ühendkuningriik igal aastal ELi eelarvesse oma osa ELi töötajate kuni 31. detsembrini 2020 omandatud pensionihüvitistest. Ühendkuningriigi esimene töötajate pensionidega seotud makse tuleb teha 2022. aastal. 2022. aasta eelarveprojektis esitatakse see osamaks eelarve tulupoole üldreal, kuhu kantakse kõik Ühendkuningriigi väljaastumislepinguga seotud maksed (tulupunkt 6 6 0 2). Võttes arvesse otsest seost pensionile jäänud töötajate individuaalsete hüvitiste alusel arvutatud Ühendkuningriigi osamaksu ning ELi eelarvest makstavate aastaste pensionihüvitiste ja muude töötajate hüvitiste ning nendega seotud kulude vahel, teeb komisjon ettepaneku määrata Ühendkuningriigi osamaks (ligikaudu 225 miljonit eurot 2022. aastal) sihtotstarbelise tuluna otse asjaomasele pensionikulude eelarvereale. Eelarverea summasid võib vastavalt vähendada. Eelarverida Nimetus Kulukohustuste assigneeringud Maksete assigneeringud 21 01 01 Pensionid ja toetused -225 000 000 -225 000 000 Kokku -225 000 000 -225 000 000 Eelarveselgitusi ajakohastatakse eelarve lisas vastavalt. 10.2 Ametikohtade loetelude kohandused 10.2.1 Komisjon ja nõukogu: õnnetusjuhtumikindlustusega seotud ülesannete üleandmine 2021. aasta juunis lepiti kokku, et nõukogu peasekretariaat annab oma ülesanded, mis on seotud õnnetusjuhtumikindlustustoimikute haldamisega, üle individuaalsete maksete haldamise ja maksmise ametile. Nõukogu peasekretariaadi ja individuaalsete maksete haldamise ja maksmise ameti vahelise kokkuleppega nähakse ette 1 AST ametikoha üleviimine individuaalsete maksete haldamise ja maksmise ametisse koos sellega seotud assigneeringutega. Vastav mõju 2022. aasta eelarveprojekti Euroopa Ülemkogu ja nõukogu jaole on esitatud järgmises tabelis: Eelarverida Nimetus Kulukohustuste assigneeringud Maksete assigneeringud II jagu — Euroopa Ülemkogu ja nõukogu 1 1 0 0 Põhipalgad -37 052 -37 052 1 1 0 2 Personalieeskirjades sätestatud isikliku olukorraga seonduvad õigused -13 000 -13 000 1 1 0 3 Sotsiaalkindlustus -1 000 -1 000 Kokku -51 052 -51 052 III jagu – Komisjon 20 03 16 01 03 01 01 01 Individuaalsete maksete haldamise ja maksmise amet – Töötasu ja toetused 46 000 46 000 Kokku 46 000 46 000 10.2.2 Ametikohtade jaotus tegevusüksuste lõikes Komisjon on võtnud kohustuse hoida töötajate arvu praeguse mitmeaastase finantsraamistiku raames samal tasemel. Sellegipoolest suurendavad olulised poliitilised probleemid, millega tuleb tegeleda (alates COVID-19 pandeemiast kuni kliimamuutusteni), vajadust kõrgelt kvalifitseeritud poliitikaametnike järele, kes sobivad oma profiililt administraatorite tegevusüksusesse. Täiendavate vahendite taotlemise asemel nende probleemide lahendamiseks tehakse ettepanek muuta 2022. aastaks veel 90 AST6 ametikohta 90 AD5 ametikohaks. See toob töötasude üldreal kaasa 0,956 miljoni euro suuruse eelarvekokkuhoiu. Eelarverida Nimetus Kulukohustuste assigneeringud Maksete assigneeringud 20 01 02 01 Töötasud ja toetused – Peakorter ja esindused -955 000 -955 000 20 01 02 02 Töölevõtmise, üleviimise ja teenistuse lõpetamisega seotud kulud ja toetused – Peakorter ja esindused -1 000 -1 000 Kokku -956 000 -956 000 Ametikohtade ajakohastatud loetelud on esitatud eelarve lisas.

10.2.3 Euroopa välisteenistuse ja komisjoni ametikohtade loetelude kohandamine seoses ELi mittekuuluvate Lääne-Euroopa riikidega seotud siseturu toimikute üleandmisega Euroopa välisteenistuselt komisjonile Nagu lepiti kokku komisjoni ja Euroopa välisteenistuse peasekretäride hiljutises kirjavahetuses, võtab komisjon Euroopa välisteenistuselt üle mitmed siseturuga seotud ülesanded. Euroopa välisteenistus annab seega vastavad ressursid (1 AD11, 2 AD10 ja 1 AST9 ametnik) üle komisjonile ning vähendab vastavalt oma ametikohtade loetelu ja eelarvet. Kolme ametniku puhul toimub üleviimine juba 2021. aastal ja neljanda ametniku puhul 1. jaanuariks 2022. Esitatud arvud põhinevad eeldusel, et komisjon maksab neile neljale ametnikule kogu 2022. aasta eest, kuigi neid võidakse esimesel kuuel kuul lähetada. Eelarvevahendite ümberpaigutamine hõlmab ka teatavaid taristu- ja IT-eelarvepunkte. Eelarverida Nimetus Kulukohustuste assigneeringud Maksete assigneeringud X jagu — Euroopa välisteenistus 1 1 0 0 Põhipalgad -444 000 -444 000 1 1 0 2 Personalieeskirjades sätestatud isikliku olukorraga seonduvad õigused -110 000 -110 000 1 1 0 3 Sotsiaalkindlustus -17 000 -17 000 1 4 0 Lähetused -18 800 -18 800 2 0 1 0 Puhastus- ja hooldustööd -9 900 -9 900 2 0 1 1 Vesi, gaas, elektrienergia ja küte -3 000 -3 000 2 0 1 2 Hoonete turvalisus ja valve -14 200 -14 200 2 1 0 0 Info- ja kommunikatsioonitehnoloogia -26 000 -26 000 Kokku -642 900 -642 900 III jagu – Komisjon 20 01 02 01 Töötasud ja toetused – Peakorter ja esindused 603 000 603 000 20 01 02 02 Töölevõtmise, üleviimise ja teenistuse lõpetamisega seotud kulud ja toetused – Peakorter ja esindused 1 000 1 000 20 02 06 01 Tööreisid 18 800 18 800 20 03 01 02 Hoonetega seotud kulud 12 900 12 900 20 03 07 02 Hoonete valve – Brüssel 14 200 14 200 20 04 02 Digitaalne töökoht 26 000 26 000 Kokku 675 900 675 900 11.Tulu ajakohastamine 11.1 Ringlusse võtmata plastpakendijäätmetel põhinevate omavahendite prognoosi ajakohastus 31. maiks 2021 kiitsid kõik liikmesriigid heaks uue omavahendeid käsitleva otsuse (nõukogu 14. detsembri 2020. aasta otsus (EL, Euratom) 2020/2053). Seepärast jõustus see 1. juunil 2021. Omavahendeid käsitleva otsusega kehtestati ringlusse võtmata plastpakendijäätmetel põhinev uus omavahend, mille komisjon kandis 2022. aasta eelarveprojekti. Ringlusse võtmata plastpakendijäätmete kogus arvutatakse plastpakendijäätmete ja ringlusse võetud plastpakendijäätmete koguse vahena. Komisjoni kasutatav plastpakendijäätmete prognoos põhineb järgmisel meetodil. Uusimate plastpakendijäätmeid käsitlevate andmete suhtes kohaldatakse komisjoni värskeima kättesaadava majandusprognoosi kohast kogurahvatulu aastast kasvumäära püsivhindades aastatel 2017/2018–2021. Eeldatakse, et liikmesriikide viimastel kättesaadavatel andmetel (2017/2018. aasta) põhinev ringlussevõtu määr läheneb lineaarselt ELi 2025. aasta 50 % ringlussevõtu eesmärgile. Ringlussevõtu määra kasv on piiristatud 2 protsendipunktiga aastas, et tagada realistlik lähenemine. 2017/2018. aastal eesmärgi juba saavutanud või ületanud liikmesriikide ringlussevõtu määr jäetakse samaks. Selle meetodi alusel ning võttes arvesse Luksemburgi, Portugali ja Rumeenia esitatud ajakohastatud prognoose, lepiti 26. mail 2021 toimunud omavahendite nõuandekomitee 181. koosolekul kokku kõigi liikmesriikide prognoos. Vastavalt plastipõhiste omavahendite kättesaadavaks tegemise määruse artiklile 15 paluti liikmesriikidel saata komisjonile 31. juuliks 2021 ajakohastatud prognoosid ringlusse võtmata plastpakendijäätmete mahu kohta. Tšehhi Vabariik, Saksamaa, Hispaania, Horvaatia, Itaalia, Ungari, Austria ja Slovakkia on esitanud komisjonile ringlusse võtmata plastpakendijäätmete ajakohastatud prognoosid 2021. ja 2022. aasta kohta. Belgia, Bulgaaria, Poola ja Rootsi on kinnitanud omavahendite nõuandekomitee 26. mai 2021. aasta koosolekul kokku lepitud näitajad, mis võetakse prognoosimisel aluseks. Ülejäänud liikmesriikidel on ringlusse võtmata plastpakendijäätmete ajakohastatud prognoos 2021. ja 2022. aasta kohta seni esitamata. Sellega seoses ja erandina omavahendite nõuandekomitee iga-aastasest prognoosimenetlusest, mis toimub kord aastas mais, leppis komisjon septembris toimunud omavahendite nõuandekomitee koosolekul kõigi liikmesriikidega kokku 2021. ja 2022. aasta ajakohastatud prognoosid üksnes ringlusse võtmata plastpakendijäätmetel põhinevate omavahendite kohta. Võrreldes omavahendite nõuandekomitee mais toimunud koosoleku tulemustega muutuvad ajakohastatud prognoosi tulemusena mõne liikmesriigi näitajad, kuid kokkuvõttes vähenevad ringlusse võtmata plastpakendijäätmetel põhinevad omavahendid vaid 2 miljoni euro võrra veidi väiksema plastibaasi (tonnides) tõttu. 2022 – Plastpakendijäätmetel põhinevad omavahendid – mõju võrreldes eelmise prognoosiga Plastpakendijäätmetel põhinevate omavahendite brutoosamaks Plastpakendijäätmetel põhinevate omavahendite kindlasummaline korrigeerimine Plastpakendijäätmetel põhinevate omavahendite netoosamaks (nõuandekomitee mais kokku lepitud prognoos / paranduseelarve projekt nr 4) Plastpakendijäätmetel põhinevate omavahendite netoosamaks (nõuandekomitee septembris kokku lepitud prognoos) Plastpakendijäätmetel põhinevate omavahendite summade vahe Kogurahvatulul põhinevate omavahendite summa (nõuandekomitee mais kokku lepitud prognoos / paranduseelarve projekt nr 4) Kogurahvatulul põhinevate omavahendite summa (nõuandekomitee septembris kokku lepitud prognoos) Kogurahvatulul põhinevate omavahendite summa erinevus, mis tuleneb plastpakendijäätmetel põhinevate omavahendite prognoosi läbivaatamisest Erinevus kokku (plastpakendijäätmetel põhinevad omavahendid + kogurahvatulul põhinevad omavahendid) Nõuandekomitee mais kokku lepitud prognoos Nõuandekomitee septembris kokku lepitud prognoos Δ %Δ BE 153 153 0 0,0 % 0 153 153 0 3 864 3 864 0,08 0,1 BG 46 46 0 0,0 % 22 24 24 0 517 517 0,01 0,0 CZ 95 88 -8 -8,1 % 32 63 55 -8 1 783 1 783 0,04 -7,6 DK 124 124 0 0,0 % 0 124 124 0 2 677 2 677 0,05 0,1 DE 1 365 1 392 26 1,9 % 0 1 365 1 392 26 28 780 28 781 0,57 27,0 EE 27 27 0 0,0 % 4 23 23 0 230 230 0,00 0,0 IE 150 150 0 0,0 % 0 150 150 0 2 389 2 389 0,05 0,0 EL 84 84 0 0,0 % 33 51 51 0 1 406 1 406 0,03 0,0 ES 671 663 -6 -0,9 % 142 529 521 -8 9 962 9 962 0,20 -7,8 FR 1 258 1 258 0 0,0 % 0 1 258 1 258 0 19 834 19 834 0,40 0,4 HR 30 31 2 5,5 % 13 17 18 2 436 436 0,01 1,6 IT 955 945 -10 -1,1 % 184 771 761 -10 14 172 14 172 0,28 -9,9 CY 7 7 0 0,0 % 3 4 4 0 171 171 0,00 0,0 LV 21 21 0 0,0 % 6 15 15 0 251 251 0,01 0,0 LT 21 21 0 0,0 % 9 12 12 0 403 403 0,01 0,0 LU 14 14 0 0,0 % 0 14 14 0 354 354 0,01 0,0 HU 189 183 -6 -3,0 % 30 159 153 -6 1 179 1 179 0,02 -5,6 MT 9 9 0 0,0 % 1 8 8 0 103 103 0,00 0,0 NL 213 213 0 0,0 % 0 213 213 0 6 688 6 688 0,13 0,1 AT 149 153 3 2,2 % 0 149 153 3 3 164 3 164 0,06 3,3 PL 498 498 0 0,0 % 117 381 381 0 4 296 4 296 0,09 0,1 PT 201 201 0 0,0 % 31 170 170 0 1 707 1 707 0,03 0,0 RO 183 183 0 0,0 % 60 123 123 0 1 877 1 877 0,04 0,0 SI 17 17 0 0,0 % 6 11 11 0 388 388 0,01 0,0 SK 55 53 -2 -3,8 % 17 38 36 -2 779 779 0,02 -2,1 FI 69 69 0 0,0 % 0 69 69 0 1 994 1 994 0,04 0,0 SE 106 106 0 0,0 % 0 106 106 0 4 241 4 241 0,08 0,1 EL 27 6 711 6 709 -0,2 0,0 % 711 6 000 5 997 -2,3 113 646 113 648 2,3 0,0 11.2 Ühendkuningriigi osamaksu ajakohastus Väljaastumislepingu artikli 148 kohaselt teeb Ühendkuningriik liidule makseid, et katta oma osa enne 2021. aastat täitmata kulukohustustest, mis tuleb tasuda 2022. aastal, ning liidu kohustustest (nt pensionid) ja tingimuslikest finantskohustustest. Ühendkuningriigi osamaksu kogusumma sisaldab ka makseid, mis liit teeb Ühendkuningriigile või vastupidi seoses omavahendite korrigeerimise ja kohandamisega 2021. aastale eelnevate eelarveaastate eest. Võrreldes 2022. aasta eelarveprojektis esitatud summadega suureneb Ühendkuningriigi osamaks ajakohastatud prognoosis 326 659 051 euro võrra ja on kokku 11 016 705 653 eurot. See kasv tuleneb: a) ajakohastatud summadest, mis on seotud septembri arvega, mis edastati Ühendkuningriigile 16. septembril 2021 ja mis tuleb tasuda 2022. aastal viie osamaksega, ning b) 2021. aasta töötajate pensionide ja muude töökohaga seotud hüvitiste eest ette nähtud Ühendkuningriigi osamaksu prognoosist, mis tuleb esimest korda maksta 2022. aastal, nagu on sätestatud punktis 11.1. Nimetatud prognoos põhineb Ühendkuningriigi osal kuludest, mis on seotud ELi töötajatel kuni 31. detsembrini 2020 tekkinud õigusega pensionile ja muudele töökohaga seotud hüvitistele (väljaastumislepingu artikli 142 lõige 6). Ühendkuningriigi osamaksu prognoos esitatakse eelarve tulupoole real, kuhu kantakse kõik Ühendkuningriigi väljaastumislepinguga seotud maksed (tulupunkt 6 6 0 2).

Viide väljaastumislepingu artiklile 2022 Ühendkuningriigi 2022. aasta esialgne osamaks, millest: 11 016 705 653 1. Täitmata kulukohustused enne 2021. aastat (sh netofinantskorrektsioonid) Artikkel 140 10 818 886 434 2. Liidu kohustused/pensionid* Artikkel 142 253 964 699 3. Omavahendite korrigeerimised ja kohandused, millest: 18 872 784 3.1 2020. aasta ülejääk/puudujääk Artikli 136 lõike 3 punkt a -136 604 402 3.2 Ühendkuningriigi korrektsiooni ajakohastused (2018–2019) Artikkel 136 p.m. 3.3. Käibemaks ja kogurahvatulu Artikkel 136 137 400 327. 3.4. Traditsioonilised omavahendid Artikkel 136, artikli 140 lõige 4 18 076 859 4. Trahvid Artikkel 141 -33 609 512 5. Tingimuslikud kohustused, millest: 5.1 Välislaenude andmise volitus, EFSI, EFSD, laenud (tagatisfondid) Artikkel 143 p.m. 5.2 Rahastamisvahendid Artikkel 144 p.m. 5.3 Kohtuasjad (sh trahvid) Artikkel 147 p.m. 6. ESTÜ netovarad Artikkel 145 -36 656 456 7. EIFi investeeringud Artikkel 146 -6 609 097 8. Juurdepääs võrkudele, infosüsteemidele ja andmebaasidele** Artikli 49 lõige 2, artiklid 50 ja 53, artikli 62 lõige 2, artikli 63 lõike 1 punkt e, artikli 63 lõige 2, artikli 99 lõige 3, artikli 100 lõige 2 1 856 801 * 225 miljonit eurot kantakse ELi eelarvesse sihtotstarbelise tuluna ** Kantakse sihtotstarbelise tuluna ELi eelarvesse 11.3 Euroopa Söe- ja Teraseühenduse netovara ülekandmine Vastavalt väljaastumislepingu artiklile 145 vastutab liit Ühendkuningriigi ees osa eest, mis Ühendkuningriigil on likvideeritava Euroopa Söe- ja Teraseühenduse (ESTÜ) netovarades 31. detsembri 2020. aasta seisuga (183 282 282 eurot). Sellega seotud tagasimaksed tehakse viie võrdse aastase maksena (36 656 456 eurot) ajavahemikul 2021–2025. Need tagasimaksed kompenseeritakse täielikult Ühendkuningriigi osa ülekandmisega ESTÜ netovarast liidu eelarvesse iga-aastaste maksetena aastatel 2021–2025. Sel eesmärgil kasutatakse tulude punkti (6 6 0 4), kuhu kantakse likvideeritava ESTÜ maksed, mille eesmärk on täielikult hüvitada Ühendkuningriigi poolt liidu aastaeelarvesse makstavate summade vastava vähendamise mõju, mis on kajastatud punktis 6 6 0 2. eurodes Tulude eelarverida Nimetus Summa 6 6 0 4 Likvideeritava Euroopa Söe- ja Teraseühenduse (ESTÜ) maksed 36 656 456 Kokku 36 656 456 12.Eelarve liigenduse ja eelarveselgituste täiendav muutmine 12.1 Euroopa noorte aasta Pidades silmas Euroopa noorteaastat 2022 ja tulevasi seadusandlikke ettepanekuid, teeb komisjon ettepaneku lisada eelarveselgitustesse viited vastavate konkreetsete meetmete ettevalmistamisele ja rahastamisele, mis on seotud 2022. aastaks nii programmi „Erasmus+“ kui ka Euroopa solidaarsuskorpuse programmi raames peatüki tasandil kavandatud tegevusega. Vastavad eelarveselgitused esitatakse eelarve lisas. 12.2 Paranduseelarve projektis nr 6/2021 esitatud muudatused Paranduseelarve projektis nr 6/2021 tegi komisjon ettepaneku kohandada eelarveselgitusi ja eelarve liigendust pärast seda, kui konkreetsed liikmesriigid olid esitanud taotluse vahendite ümberpaigutamiseks vastavalt ühissätete määruse artiklitele 14 ja 26. Käesoleva kirjaliku muutmisettepanekuga teeb komisjon ettepaneku teha 2022. aasta eelarveprojektis samad muudatused. Vastavad eelarveselgitused esitatakse eelarve lisas. 12.3 Valdkondlike õiguslike aluste vastuvõtmise järgsed kohandused Eelarvemärkused on kavas ajakohastada, sest hiljuti võeti vastu valdkondlikud õiguslikud alused, mis ei kajastunud 2022. aasta eelarveprojektis. Peale selle ajakohastatakse ELi eelarve EFTA lisa, et kajastada EMP EFTA riikide lõplikku osalust ELi programmides kooskõlas i) EMP lepingu protokolliga nr 31 ja EMP ühiskomitee edasiste otsustega ning ii) EMP lepingu protokolli nr 32 eelseisvate muudatustega, millega määratakse kindlaks EMP lepingu artikli 82 rakendamise finantskord, sealhulgas EMP EFTA riikide erakorraline osalus, mis on proportsionaalne Next Generation EU eraldistega programmile „Euroopa horisont“ ja liidu elanikkonnakaitse mehhanismile, ning võttes arvesse meetmete lõpuleviimise eelarveridadel ette nähtud EFTA riikide rahalise osaluse läbivaadatud arvutusi seoses Ühendkuningriigi väljaastumise tagajärgedega. Vastavad muudatused on esitatud eelarve lisas. 12.4 Katseprojektid ja ettevalmistavad meetmed Nagu on märgitud 17. novembri 2020. aasta teostatavust käsitlevas kirjas, leidis komisjon, et 2021. aasta eelarve raames vastu võetud katseprojektide ja ettevalmistavate meetmetega seotud kulukohustuste ja maksete assigneeringud, mis komisjoni hinnangul kuuluvad C-kategooriasse (st mis on täielikult kaetud õigusliku alusega või mis on muul viisil käsitletud), võiks ümber paigutada olemasolevate programmide asjakohastele eelarveridadele, et rahastada kavandatud tegevusi. Need assigneeringud on 2021. aasta eelarves ümber paigutatud eelarvepädevate institutsioonide ümberpaigutuse DEC 1/2021 raames, mille Euroopa Parlament ja nõukogu võtsid vastu 2021. aasta aprillis. Arvestades, et olemasolevate programmide maksete assigneeringute tase 2022. aasta eelarveprojektis juba hõlmab nende algatuste rahastamist 2022. aastal, tehakse käesolevas kirjalikus muutmisettepanekus ettepanek tühistada tehnilise parandusena katseprojektile PP 09 21 03 vastavad maksete assigneeringud. eurodes Eelarverida Nimetus Kulukohustuste assigneeringud Maksete assigneeringud PP 09 21 03 Katseprojekt — Vesiniku laevanduses kasutamise võimaluste hindamine 0 -135 000 Kokku 0 -135000 Mis puutub eelarve liigendusse, siis peaksid need ümberpaigutused kajastuma ka 2022. aasta eelarvedokumentides. Seepärast teeb komisjon ettepaneku kohandada eelarve liigendust, kandes üle ja jättes välja 2021. aastal loodud ettevalmistava meetme ja kaheksa katseprojekti.